proxectonos/corpus_dominio_legal_administrativo_tmp huggingface dataset:
CORRECCIÓN de erros.-Orde do 20 de decembro de 2001 pola que se fixan as tarifas e prezos correspondentes á prestación de servicios nas instalacións xuvenís, expedición de carnés dirixidos á xuventude e participación en actividades promovidas pola Dirección Xeral de Xuventude, durante o ano 2002.
CONSELLERÍA DE FAMILIA E PROMOCIÓN DO EMPREGO, MULLER E XUVENTUDE — III. OUTRAS DISPOSICIÓNS — 23/01/2002

Advertido erro, na devandita orde, publicada no Diario Oficial de Galicia nº 251, do luns 31 de decembro de 2001, cómpre efectua-las seguintes correccións:
Na páxina 16.647, onde di: «A Lei 13/1991, que regula as taxas, prezos e exancións,...», debe dicir: «A Lei 13/1991, que regula as taxas, prezos e exaccións,...».
Na páxina 16.648, no epígrafe C do ANEXO I, onde di: «..., durante o curso 2001/2002, que abrangue do 1 de outubro de 2001 ó 30 de xuño de 2002.»., debe dicir: «..., durante o curso 2002/2003, que abrangue do 1 de outubro de 2002 ó 30 de xuño de 2003.».
Na páxina 16.649, no ANEXO III, onde di:
«H. Programa «Encontro europeo de medioambiente»... 15 euros.
I. Programa «Vive a Neve-2002».
Manzaneda 99 euros.»,
debe dicir:
«H. Encontros e Congresos 15 euros.
I. Programa «Manzaneda Branca» 99 euros».
DECRETO 8/2002, do 24 de xaneiro, polo que se nomea delegado provincial de Ourense a José Luis Pérez Pérez.
CONSELLERÍA DE CULTURA, COMUNICACIÓN SOCIAL E TURISMO — II. AUTORIDADES E PERSOAL — 25/01/2002

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro, por proposta do conselleiro de Cultura, Comunicación Social e Turismo e logo de deliberación do Consello da Xunta de Galicia na súa reunión do día vintecatro de xaneiro de dous mil dous,
Nomeo a José Luis Pérez Pérez delegado provincial da Consellería de Cultura, Comunicación Social e Turismo en Ourense.
Santiago de Compostela, vintecatro de xaneiro de dous mil dous.
Manuel Fraga Iribarne
Presidente
Jesús Pérez Varela
Conselleiro de Cultura, Comunicación Social e Turismo
ORDE do 10 de xaneiro de 2002 pola que se modifica o prazo das subvencións ás entidades de promoción do Camiño de Santiago para o ano 2002, e ás empresas privadas que realicen actividades de promoción e difusión dos Camiños de Santiago no ano 2002, convocadas polas ordes do 11 de decembro de 2001 (Diario Oficial de Galicia do 20 de decembro e do 24 de decembro de 2001).
CONSELLERÍA DE CULTURA, COMUNICACIÓN SOCIAL E TURISMO — III. OUTRAS DISPOSICIÓNS — 18/01/2002

As ordes da Consellería de Cultura, Comunicación Social e Turismo do 11 de decembro de 2001, polas que se convocan subvencións ás entidades de pro
moción do Camiño de Santiago para o ano 2002, e ás empresas privadas que realicen actividades de promoción e difusión dos Camiños de Santiago no ano 2002, no seu artigo 5º establecen como data límite de presentación de solicitudes o 31 de xaneiro de 2002.
As subvencións teñen como finalidade axudar a que as asociacións, fundacións, empresas privadas e particulares que teñen como marco de actuación o Camiño de Santiago poidan realiza-las súas actividades; tense, ademais, en conta que moitas desas entidades son estranxeiras, polo que as devanditas subvencións gozan dunha dimensión internacional.
Polo exposto, e dado que as solicitudes de subvencións poden proceder de moi diversos lugares, o cal incidiría na data de chegada da documentación requirida nas ordes de referencia, considérase preciso amplia-lo prazo previsto no mencionado artigo 5º.
Para tal fin,
DISPÓN:
Artigo único.-Prorrógaselle-lo prazo de presentación de solicitudes de subvencións ás entidades de promoción do Camiño de Santiago para o ano 2002, e ás empresas privadas que realicen actividades de promoción e difusión dos Camiños de Santiago no ano 2002, convocadas polas ordes do 11 de decembro de 2001 (DOG do 20 e do 24 de decembro de 2001), ata o 15 de febreiro de 2002.
Disposición derradeira
Esta orde entrará en vigor o día seguinte ó da súa publicación no Diario Oficial de Galicia.
Santiago de Compostela, 10 de xaneiro de 2002.
Jesús Pérez Varela
Conselleiro de Cultura, Comunicación Social e Turismo
RESOLUCIÓN do 2 de xaneiro de 2002, do tribunal encargado de avalia-las probas para a obtención do certificado CE de formación de conselleiros de seguridade para o transporte de mercadorías perigosas por estrada e ferrocarril, convocadas por resolución da Dirección Xeral de Transportes con data do 27 de xaneiro de 2001, pola que se elevan a definitivas as relacións provisionais de aprobados.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 18/01/2002

Publicadas o 3 de decembro de 2001 as relacións provisionais de aprobados correspondentes ás probas de constatación profesional para a obtención do certificado CE de conselleiro de seguridade, convocadas por Resolución do 27 de xaneiro de 2001, e transcorrido o prazo establecido nela para presenta-las correspondentes reclamacións, unha vez examinadas estas, este tribunal
ACORDA:
Primeiro.-Elevar a definitivas as relacións provisionais de aprobados.
Segundo.-Expo-las devanditas relacións nos lugares establecidos para o efecto na resolución de convocatoria.
Terceiro.-Que se publique este acordo no Diario Oficial de Galicia.
Contra esta resolución pode interporse recurso de alzada ante o director xeral de Transportes (CPTOP e V) da Xunta de Galicia, no prazo dun mes contado a partir do día seguinte ó da publicación deste no Diario Oficial de Galicia. Transcorridos tres meses desde a interposición do recurso sen que se notifique a súa resolución, entenderase desestimado e quedará expedita a vía procedente.
Santiago de Compostela, 2 de xaneiro de 2002.
Carlos A. González Rodríguez
Presidente do tribunal
RESOLUCIÓN do 19 de decembro de 2001, da Dirección Xeral de Relacións Laborais, complementaria da do 14 de novembro, pola que se lles dá publicidade ás festas laborais de carácter local para o ano 2002, correspondentes ós concellos das catro provincias da Comunidade Autónoma de Galicia.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 21/01/2002

Como consecuencia da modificación das festas laborais de carácter local levada a cabo polo Concello de Lourenzá (Lugo) e realizada, por petición do concello, a oportuna rectificación pola Delegación Provincial da Consellería de Xustiza, Interior e Relacións Laborais de Lugo, cómpre face-la correspondente rectificación na antedita resolución, publicada no Diario Oficial de Galicia nº 229, do 27 de novembro de 2001, así:
-No anexo II provincia de Lugo, na páxina 15.137, onde di: «27. Lourenzá: 12 de febreiro, martes de Entroido; 26 de agosto, luns do Conde Santo», debe dicir: «27. Lourenzá: 12 de febreiro, martes de Entroido; 2 de setembro, luns do Conde Santo».
Santiago de Compostela, 19 de decembro de 2001.
José Vázquez Portomeñe
Director xeral de Relacións Laborais
CONSELLERÍA DA PRESIDENCIA, RELACIÓNS INSTITUCIONAIS
E ADMINISTRACIÓN PÚBLICA
DECRETO 3/2002, do 10 de xaneiro, polo que se nomea delegado provincial de Ourense a Ramón Fernández-Linares Bouza.
CONSELLERÍA DE INDUSTRIA E COMERCIO — II. AUTORIDADES E PERSOAL — 18/01/2002

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro, por proposta do conselleiro de Industria e Comercio e logo de deliberación do Consello da Xunta de Galicia na súa reunión do día dez de xaneiro de dous mil dous,
Nomeo a Ramón Fernández-Linares Bouza delegado provincial da Consellería de Industria e Comercio en Ourense.
Santiago de Compostela, dez de xaneiro de dous mil dous.
Manuel Fraga Iribarne
Presidente
Juan Rodríguez Yuste
Conselleiro de Industria e Comercio
CONSELLERÍA DA PRESIDENCIA, RELACIÓNS INSTITUCIONAIS
E ADMINISTRACIÓN PÚBLICA
DECRETO 2/2002, do 10 de xaneiro, polo que se dispón que cese como delegado provincial de Ourense Alfredo Cacharro Pardo.
CONSELLERÍA DE INDUSTRIA E COMERCIO — II. AUTORIDADES E PERSOAL — 18/01/2002

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro, por proposta do conselleiro de Industria e Comercio e logo de deliberación do Consello da Xunta de Galicia na súa reunión do día dez de xaneiro de dous mil dous,
DISPOÑO:
Que cese, por petición propia agradecendo os servicios prestados, Alfredo Cacharro Pardo como delegado provincial da Consellería de Industria e Comercio en Ourense.
Santiago de Compostela, dez de xaneiro de dous mil dous.
Manuel Fraga Iribarne
Presidente
Juan Rodríguez Yuste
Conselleiro de Industria e Comercio
DECRETO 7/2002, do 24 de xaneiro, polo que se nomea delegado provincial de Ourense a Felipe Ferreiro Feijoo.
CONSELLERÍA DE EDUCACIÓN E ORDENACIÓN UNIVERSITARIA — II. AUTORIDADES E PERSOAL — 25/01/2002

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro, por proposta do conselleiro de Educación e Ordenación Universitaria e logo de deliberación do Consello da Xunta de Galicia na súa reunión do día vintecatro de xaneiro de dous mil dous,
Nomeo a Felipe Ferreiro Feijoo delegado provincial da Consellería de Educación e Ordenación Universitaria de Ourense.
Santiago de Compostela, vintecatro de xaneiro de dous mil dous.
Manuel Fraga Iribarne
Presidente
Celso Currás Fernández
Conselleiro de Educación e Ordenación Universitaria
CONSELLERÍA DE CULTURA, COMUNICACIÓN SOCIAL
E TURISMO
DECRETO 6/2002, do 24 de xaneiro, polo que se dispón que cese como delegada provincial da Coruña María Silva Costoya.
CONSELLERÍA DE XUSTIZA, INTERIOR E RELACIÓNS LABORAIS — II. AUTORIDADES E PERSOAL — 25/01/2002

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro, por proposta do conselleiro de Xustiza, Interior e Relacións Laborais e logo de deliberación do Consello da Xunta de Galicia na súa reunión do día vintecatro de xaneiro de dous mil dous,
DISPOÑO:
Que cese, por pase a outro destino, María Silva Costoya como delegada provincial da Consellería de Xustiza, Interior e Relacións Laborais na Coruña, agradecéndolle os servicios prestados.
Santiago de Compostela, vintecatro de xaneiro de dous mil dous.
Manuel Fraga Iribarne
Presidente
Antonio Pillado Montero
Conselleiro de Xustiza, Interior e Relacións Laborais
DECRETO 5/2002, do 24 de xaneiro, polo que se dispón que cese como delegado provincial de Ourense Felipe Ferreiro Feijoo.
CONSELLERÍA DE CULTURA, COMUNICACIÓN SOCIAL E TURISMO — II. AUTORIDADES E PERSOAL — 25/01/2002

En virtude do establecido nos artigos 4.13º e 34.2º da Ley de Galicia 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro, por proposta do conselleiro de Cultura, Comunicación Social e Turismo e logo de deliberación do Consello da Xunta de Galicia na súa reunión do día vintecatro de xaneiro de dous mil dous,
DISPOÑO:
Que cese Felipe Ferreiro Feijoo como delegado provincial da Consellería de Cultura, Comunicación Social e Turismo en Ourense, agradecéndolle os servicios prestados.
Santiago de Compostela, vintecatro de xaneiro de dous mil dous.
Manuel Fraga Iribarne
Presidente
Jesús Pérez Varela
Conselleiro de Cultura, Comunicación Social e Turismo
CONSELLERÍA DE XUSTIZA, INTERIOR E RELACIÓNS
LABORAIS
DECRETO 4/2002, do 24 de xaneiro, polo que se dispón que cese como delegado provincial de Ourense José Luis Vázquez Fernández.
CONSELLERÍA DE EDUCACIÓN E ORDENACIÓN UNIVERSITARIA — II. AUTORIDADES E PERSOAL — 25/01/2002

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro, por proposta do conselleiro de Educación e Ordenación Universitaria e logo de deliberación do Consello da Xunta de Galicia na súa reunión do día vintecatro de xaneiro de dous mil dous,
DISPOÑO:
Que cese, por petición propia, José Luis Vázquez Fernández, como delegado provincial de Educación e Ordenación Universitaria en Ourense, agradecéndolle os servicios prestados.
Santiago de Compostela, vintecatro de xaneiro de dous mil dous.
Manuel Fraga Iribarne
Presidente
Celso Currás Fernández
Conselleiro de Educación e Ordenación Universitaria
CONSELLERÍA DE CULTURA, COMUNICACIÓN SOCIAL
E TURISMO
ORDE do 24 de xaneiro de 2002 pola que se nomea a Julio Astray Túñez vocal do padroado da fundación benéfica Manuel Ventura Figueroa.
CONSELLERÍA DA PRESIDENCIA, RELACIÓNS INSTITUCIONAIS E ADMINISTRACIÓN PÚBLICA — II. AUTORIDADES E PERSOAL — 30/01/2002

Por orde desta consellería, do 2 de novembro de 1995 (DOG nº 213, do 7 de novembro), procedeuse á regulación, con carácter provisional, do padroado da fundación Manuel Ventura Figueroa, instituído no ano 1784 polos testamenteiros de Manuel Ventura Figueroa, patriarca das Indias, arcebispo de Laodicea e gobernador do Consello e Cámara de Castela.
Restablecida a actividade fundacional e con obxecto de conseguir unha maior funcionalidade para a consecución dos fins fundacionais, fíxose necesario proceder á modificación do padroado regulado pola citada Orde do 2 de novembro de 1995 e, en consecuencia, dictouse a Orde do 2 de novembro de 2001 (DOG nº 87, do 7 de maio) pola que se modifica a do 2 de novembro de 1995, pola que se nomea con carácter provisional o padroado da fundación.
No artigo único desta orde noméase con carácter provisional o padroado da fundación e correspóndelle á Consellería da Presidencia, Relacións Institucionais e Administración Pública a designación de tres vocais, dos que alomenos dous serán parentes do fundador.
Na súa virtude,
DISPOÑO:
Artigo único.-Nomear a Julio Astray Túñez, en grao de parentesco 2º con 8º co fundador, vocal do padroado da fundación benéfica Manuel Ventura Figueroa.
Disposición adicional
Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 24 de xaneiro de 2002.
Jaime Pita Varela
Conselleiro da Presidencia, Relacións
Institucionais e Administración Pública
RESOLUCIÓN do 15 de xaneiro de 2002, da División de Recursos Humanos, pola que se emprazan as partes interesadas no recurso contencioso-administrativo interposto por Oliva Rouco Rodríguez.
SERVICIO GALEGO DE SAÚDE — III. OUTRAS DISPOSICIÓNS — 29/01/2002

Na sala do contencioso-administrativo do Tribunal Superior de Xustiza de Galicia tramítase o recurso número 1/1430/2001 interposto por Oliva Rouco Rodríguez na súa condición de aspirante no proceso selectivo de persoal estatutario convocado por Resolución do 20 de marzo de 2001 (DOG nº 63, do 29 de marzo).
A recorrente, aspirante da categoría de celador, pretende a modificación da listaxe de puntuacións do primeiro exercicio da fase de oposición publicado por Resolución do 20 de xullo de 2001 (DOG nº 147, do 31 de xullo).
O que se notifica para xeral coñecemento de tódalas persoas interesadas no procedemento, que son emprazadas para que poidan constituírse en parte na sala como demandados no prazo de nove días, de conformidade co previsto no artigo 49 da Lei 29/1998, do 13 de xullo, regulamentadora da xurisdicción contencioso-administrativa.
Santiago de Compostela, 15 de xaneiro de 2002.
Valeriano Martínez García
Director xeral da División de Recursos Humanos
CONSELLERÍA DA PRESIDENCIA, RELACIÓNS INSTITUCIONAIS
E ADMINISTRACIÓN PÚBLICA
CORRECCIÓN de erros.-Orde do 28 de novembro de 2001 pola que se clasifica como de interese cultural a Fundación Gallega de Iniciativas Ciudadanas.
CONSELLERÍA DA PRESIDENCIA, RELACIÓNS INSTITUCIONAIS E ADMINISTRACIÓN PÚBLICA — III. OUTRAS DISPOSICIÓNS — 29/01/2002

Advertidos erros na citada orde, publicada no DOG nº 236, do 7 de decembro de 2001, cómpre efectua-las oportunas correccións:
Na páxina 15.528, columna primeira, liña 14, onde di: «O padroado da fundación estará integrado por Ramón Prol Guede como presidente, Severino Figueroa Figueroa como secretario e Julio Ignacio Iglesias Redondo como vocal», deberá dicir: «O padroado da fundación estará integrado por Ramón Prol Guede como presidente, Severino Figueroa Figueroa como vicepresidente, Juan Carlos Pereira Díaz como secretario e Julio Ignacio Iglesias Redondo como vocal».
DECRETO 428/2001, do 28 de decembro, polo que se acepta a herdanza feita a favor da Comunidade Autónoma de Galicia por Juan Vázquez Sandá.
CONSELLERÍA DE ECONOMÍA E FACENDA — III. OUTRAS DISPOSICIÓNS — 29/01/2002

Juan Vázquez Sandá faleceu o 15 de abril de 2001 na Residencia-Fogar da Terceira Idade Porta do Camiño de Santiago de Compostela. O finado outorgou derradeiro testamento en escritura pública do 5 de novembro de 1993, instituíndo como única e universal herdeira a Comunidade Autónoma de Galicia.
Segundo o artigo 17 da Lei 3/1985, do 12 de abril, do patrimonio da Comunidade Autónoma galega, a adquisición pura e simple de bens a título gratuíto ou lucrativo requirirá decreto do Consello da Xunta de Galicia, por proposta da Consellería de Economía e Facenda. A aceptación de herdanzas entenderase sempre a beneficio de inventario.
Na súa virtude, de conformidade coa proposta da Consellería de Economía e Facenda, feita nos termos nos que Juan Vázquez Sandá acordou a súa herdanza, e logo de deliberación do Consello da Xunta de Galicia na súa reunión do vinteoito de decembro de dous mil un,
DISPOÑO:
Artigo 1º
Aceptar, a beneficio de inventario, a herdanza feita a favor da Comunidade Autónoma de Galicia por Juan Vázquez Sandá.
Por vontade do causante queda en beneficio da Residencia-Fogar da Terceira Idade Porta do Camiño de Santiago de Compostela, dependente da actual Consellería de Asuntos Sociais, o exceso de diñeiro da súa propiedade para ser investido ou gastado nas atencións que presta. Así mesmo, queda adscrito o resto do patrimonio hereditario á Consellería de Asuntos Sociais.
Artigo 2º
A Consellería de Economía e Facenda, a través da Secretaría Xeral e do Patrimonio, levará a cabo tódolos trámites necesarios para a efectividade deste decreto.
Santiago de Compostela, vinteoito de decembro de dous mil un.
Manuel Fraga Iribarne
Presidente
José Antonio Orza Fernández
Conselleiro de Economía e Facenda
ORDE do 17 de xaneiro de 2002 pola que se modifica a clasificación e se suprimen postos de traballo reservados a funcionarios/as de Administración local con habilitación de carácter nacional do Concello da Baña.
CONSELLERÍA DA PRESIDENCIA, RELACIÓNS INSTITUCIONAIS E ADMINISTRACIÓN PÚBLICA — III. OUTRAS DISPOSICIÓNS — 29/01/2002

Visto o acordo do Pleno do Concello da Baña (A Coruña), con data do 24 de novembro de 2001, relativo á modificación da clasificación do posto de Secretaría, actualmente de clase segunda, en Secretaría de clase terceira, correspondente á subescala de Secretaría-Intervención de funcionarios/as de Administración local con habilitación de carácter nacional, así como a documentación que se achega co dito acordo do Pleno.
A Consellería da Presidencia, Relacións Institucionais e Administración Pública, de conformidade co establecido no artigo 241 da Lei 5/1997, do 22 de xullo, da Administración local de Galicia, no artigo 159.1º do Real decreto lexislativo 781/1986, do 18 de abril, e nos artigos 2 e 9 do Real decreto 1732/1994, do 29 de xullo, e no uso das facultades que lle confire o artigo 13.2º.17 da Lei 4/1988, do 26 de maio, da función pública de Galicia,
DISPÓN:
Primero.-Modifica-la clasificación do posto de Secretaría do Concello da Baña, provincia da Coruña, que queda establecida en clase terceira, reservándose a funcionarios/as pertencentes á subescala de Secretaría-Intervención.
Segundo.-Suprimi-lo posto de Intervención do mesmo concello.
Contra esta orde poderase interpoñer recurso potestativo de reposición perante a Consellería da Presidencia, Relacións Institucionais e Administración Pública, no prazo dun mes contado desde o día seguinte ó da súa publicación no Diario Oficial de Galicia, de conformidade co establecido na Lei 30/1992, do 26 de novembro, ou poderase impugnar, directamente, perante a Sala do Contencioso-Administrativo do Tribunal Superior de Xustiza de Galicia, no prazo de dous meses contados desde a mesma data, de conformidade co establecido na Lei 29/1998, do 13 de xullo, reguladora da xurisdicción contencioso-administrativa.
Santiago de Compostela, 17 de xaneiro de 2002.
Jaime Pita Varela
Conselleiro da Presidencia, Relacións
Institucionais e Administración Pública
ORDE do 17 de xaneiro de 2002 pola que se modifica a clasificación e se suprimen postos de traballo reservados a funcionarios/as de Administración local con habilitación de carácter nacional do Concello de Fisterra.
CONSELLERÍA DA PRESIDENCIA, RELACIÓNS INSTITUCIONAIS E ADMINISTRACIÓN PÚBLICA — III. OUTRAS DISPOSICIÓNS — 29/01/2002

Visto o acordo do Pleno do Concello de Fisterra (A Coruña), con data do 24 de novembro de 2001, relativo á modificación da clasificación do posto de Secretaría, actualmente de clase segunda, en Secre
taría de clase terceira, correspondente á subescala de Secretaría-Intervención de funcionarios/as de Administración local con habilitación de carácter nacional, así como a documentación que se achega co dito acordo do Pleno.
A Consellería da Presidencia, Relacións Institucionais e Administración Pública, de conformidade co establecido no artigo 241 da Lei 5/1997, do 22 de xullo, da Administración local de Galicia, no artigo 159.1º do Real decreto lexislativo 781/1986, do 18 de abril, e nos artigos 2 e 9 do Real decreto 1732/1994, do 29 de xullo, e no uso das facultades que lle confire o artigo 13.2º.17 da Lei 4/1988, do 26 de maio, da función pública de Galicia,
DISPÓN:
Primero.-Modifica-la clasificación do posto de Secretaría do Concello de Fisterra, provincia da Coruña, que queda establecida en clase terceira, reservándose a funcionarios/as pertencentes á subescala de Secretaría-Intervención.
Segundo.-Suprimi-lo posto de Intervención do mesmo concello.
Contra esta orde poderase interpoñer recurso potestativo de reposición perante a Consellería da Presidencia, Relacións Institucionais e Administración Pública, no prazo dun mes contado desde o día seguinte ó da súa publicación no Diario Oficial de Galicia, de conformidade co establecido na Lei 30/1992, do 26 de novembro, ou poderase impugnar, directamente, perante a Sala do Contencioso-Administrativo do Tribunal Superior de Xustiza de Galicia, no prazo de dous meses contados desde a mesma data, de conformidade co establecido na Lei 29/1998, do 13 de xullo, reguladora da xurisdicción contencioso-administrativa.
Santiago de Compostela, 17 de xaneiro de 2002.
Jaime Pita Varela
Conselleiro da Presidencia, Relacións
Institucionais e Administración Pública
RESOLUCIÓN do 10 de xaneiro de 2002, da Delegación Provincial da Coruña, pola que se dispón o depósito e a publicación, no Diario Oficial de Galicia, do acordo regulador das condicións de traballo do persoal funcionario ó servicio da Deputación Provincial da Coruña.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 01/02/2002

Visto o expediente do acordo regulador das condicións de traballo do persoal funcionario ó servicio da Deputación da Coruña que tivo entrada nesta delegación provincial o día 5-12-2001, subscrito en representación da parte económica pola Corporación, e da parte social, polos representantes sindicais de UGT, CIG e CC.OO. o día 13-7-2001, de conformidade co disposto no artigo 36 da Lei 9/1987, do 12 de xuño, sobre órganos de representación, determinación das condicións de traballo e participación do persoal ó servicio das administracións públicas, segundo a redacción dada pola Lei 7/1990, do 19 de xullo, esta delegación provincial
ACORDA:
Primeiro.-Ordena-lo depósito do citado acordo no Servicio de Relacións Laborais, Sección de Mediación, Arbitraxe e Conciliación.
Segundo.-Dispoñe-la publicación no Diario Oficial de Galicia do extracto da acta na que figura o dito acordo, que se reproduce a seguir:
«Na Deputación Provincial ás 9.30 horas do día 13 de xullo de 2001 reúnese a mesa xeral de negociación do persoal funcionario.
Preside: Dositeo Rodríguez Rodríguez, vicepresidente segundo da Corporación.
Concorren como representantes sindicais:
Enrique Fernández Maceira (UGT), Alberto Cadaveira Mahia (CIG), Pedro González Pérez (CC.OO.).
Actúa de secretaria: Ana Marcos García, xefa do Servicio de Persoal.
5. Anticipos de paga:
Acórdase modifica-lo nº 2 do artigo 26 do Acordo Negociado de Funcionarios, o tope máximo destes é de 1.000.000 de pesetas.
Ás 11.30 horas do día ó principio sinalado levántase a sesión».
A Coruña, 10 de xaneiro de 2002.
María Silva Costoya
Delegada provincial da Coruña
RESOLUCIÓN do 8 de xaneiro de 2002, da Delegación Provincial de Pontevedra, pola que se dispón o rexistro, o depósito e a publicación, no Diario Oficial de Galicia, da acta da comisión paritaria do convenio colectivo da empresa Hospital Miguel Domínguez, S.L.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 01/02/2002

Vista a acta da comisión paritaria do convenio colectivo da empresa Hospital Miguel Domínguez, S.L., que tivo entrada nesta delegación provincial o día 8 de xaneiro de 2002, de corrección de erros da táboa salarial do devandito convenio (Diario Oficial de Galicia nº 210, do 30-10-2001) e no sentido que se fai figuran no texto da dita acta.
Que ó abeiro do disposto no artigo 90.2º e 3º, do Real decreto lexislativo 1/1995, do 24 de marzo, polo que se aproba o texto refundido da Lei do Estatuto dos traballadores, Real decreto 1040/1981, do 22 de maio, sobre rexistro e depósito de convenios colectivos de traballo e Real decreto 2412/1982, do 24 de xullo, sobre traspaso de funcións e servicios da Administración do Estado á Comunidade Autónoma de Galicia, en materia de traballo, esta delegación provincial
ACORDA:
Primeiro.-Rectifica-lo erro material sufrido na táboa salarial do convenio colectivo da empresa Hospital Miguel Domínguez, S.L., e no sentido que figura no texto da acta.
Segundo.-Ordena-la súa inscrición no libro rexistro de convenios colectivos de traballo, que consta nesta delegación provincial, e notificación ás representacións económica e social da comisión negociadora.
Terceiro.-Ordena-lo seu depósito no Servicio de Relacións Laborais, Sección de Mediación, Arbitraxe e Conciliación.
Cuarto.-Dispoñe-la súa publicación no Diario Oficial de Galicia.
Vigo, 8 de xaneiro de 2002.
Antonio Coello Bufill
Delegado provinical de Pontevedra
Acta
Asistentes:
Dunha parte, en representación da empresa, na súa calidade de representante legal: Miguel Domínguez Vaz.
Doutra parte, en representación do cadro de persoal: Rosa Mª Alfonsín López e Isabel Lago, presidenta e secretaria, respectivamente, do comité de empresa.
En Pontevedra, ás 11 horas do día 16 de novembro de 2001.
Reunidas as persoas que á marxe se citan na representación que cada un ten, segundo se indica, manifestan o seguinte:
Primeiro.-Que verificaron na publicación do convenio colectivo de empresa no Diario Oficial de Gali
cia, nº 210, do 30 de outubro de 2001, un erro na táboa salarial, concretamente no salario asignado á categoría profesional de auxiliar administrativo.
Segundo.-Que se acorda remitirlle ó órgano competente a oportuna rectificación:
Onde di: auxiliar administrativo103.800.
Debe dicir: auxiliar administrativo97.863.
E, en proba de conformidade, asinan a presente, ás 11.30 horas do día arriba indicado.
Sinaturas.
CORRECCIÓN de erros.-Resolución do 23 de novembro de 2001 pola que se fai público o resultado do proceso de selección para a concesión de subvencións no marco da iniciativa comunitaria Leader+.
AXENCIA GALEGA DE DESENVOLVEMENTO RURAL — III. OUTRAS DISPOSICIÓNS — 31/01/2002

Advertidos erros na devandita resolución, publicada no DOG nº 238, do 11 de decembro de 2001, procede face-las seguintes correccions:
No título da resolución, así como nos parágrafos primeiro, segundo e cuarto, onde di: «Leader» debe dicir: «Leader+».
No anexo que se acompaña, no recadro correspondente ó Grupo de Acción Local (GAL) Asociación para o desenvolvemento integral da comarca ourensá do Miño (Valmiño), na achega da Unión Europea (A), onde di: «3.144.475,33» debe dicir: «3.114.475,33».
CENTRO INFORMÁTICO PARA A XESTIÓN TRIBUTARIA,
ECONÓMICO-FINANCEIRA
E CONTABLE
DECRETO 11/2002, do 10 de xaneiro, polo que se declara o ano 2002 ano de frei Martín Sarmiento.
CONSELLERÍA DE CULTURA, COMUNICACIÓN SOCIAL E TURISMO — III. OUTRAS DISPOSICIÓNS — 31/01/2002

A Real Academia Galega decidiu dedica-lo Día das Letras Galegas do ano 2002 a frei Martín Sarmiento. Grande humanista, intelectual de fondos e extensos coñecementos, realizou traballos eruditos sobre os máis diversos temas, destacando a súa vocación como botánico e os seus traballos lingüísticos e etimolóxicos. A súa obra contribuíu de xeito decisivo ó coñecemento de Galicia e do idioma galego.
Aínda que son escasos os seus textos escritos en galego, frei Martín Sarmiento dedicou parte da súa obra a defende-la lingua, propuxo a edición de textos e a creación de cátedras para o seu ensino.
A faceta fundamental de frei Martín Sarmiento foi a súa contribución ó coñecemento e a defensa apaixonados do idioma galego, nunha época en que a nosa fala estaba reducida a usos case exclusivamente orais. Pioneiro nos estudios lingüísticos, a súa preocupación pola etimoloxía calla na obra Onomástico Etimológico de la Lengua Gallega que foi o grande apoio intelectual do noso idioma na época do Rexurdimento.
Na súa virtude, por proposta do conselleiro de Cultura, Comunicación Social e Turismo e logo de deliberación do Consello da Xunta de Galicia na súa xuntanza do día dez de xaneiro de dous mil dous,
DISPOÑO:
Artigo 1º
Declárase o ano 2002 en Galicia ano de frei Martín Sarmiento, polo que debe constituír unha obriga para tódolos galegos participar na homenaxe debida a este insigne persoeiro da nosa historia.
Artigo 2º
As institucións públicas galegas, os centros de ensino, as bibliotecas, as asociacións e federacións culturais dependentes da Xunta de Galicia dedicarán unha parte da súa actividade a poñer de relevo a obra deste erudito, pensador e escritor que tanto fixo polas letras galegas.
Artigo 3º
Como testemuña da homenaxe a frei Martín Sarmiento a Xunta de Galicia cuñará unha medalla conmemorativa de trescentos exemplares numerados.
Disposición derradeira
Este decreto entrará en vigor o día seguinte ó da súa publicación no Diario Oficial de Galicia.
Santiago de Compostela, dez de xaneiro de dous mil dous.
Manuel Fraga Iribarne
Presidente
Jesús Pérez Varela
Conselleiro de Cultura, Comunicación Social e Turismo
ORDE do 4 de febreiro de 2002 pola que se lle autoriza a ampliación dunha unidade do segundo ciclo de educación infantil ó centro privado Nuestra Señora de los Dolores de Pontevedra.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 01/03/2002

Examinado o expediente presentado polo centro privado Nuestra Señora de los Dolores de Pontevedra, no que solicita a ampliación dunha unidade do segundo ciclo de educación infantil.
Resultando que o expediente foi tramitado pola Delegación Provincial de Educación e Ordenación Universitaria de Pontevedra, que o envía cos informes correspondentes.
Vistos a Lei orgánica 1/1990, do 3 de outubro, de ordenación xeral do sistema educativo (BOE do 4 de outubro), o Real decreto 1004/1991, do 14 de xuño (BOE do 26 de xuño), o Decreto 133/1995, do 10 de maio (DOG do 22 de maio) e a Orde do 20 de setembro de 1995 (DOG do 15 de decembro), polo que se desenvolve o antedito decreto.
Considerando que o devandito centro privado ten autorización definitiva para impartir educación infantil.
Esta consellería, por proposta da Dirección Xeral de Centros e Inspección Educativa
RESOLVE:
Autoriza-la ampliación dunha unidade do segundo ciclo de educación infantil ó centro privado Nuestra Señora de los Dolores de Pontevedra, segundo os datos que se relacionan no anexo da presente orde, facendo constar que, para a súa posta en funcionamento, a
delegación provincial da Consellería de Educación e Ordenación Universitaria, despois do informe da Inspección Educativa, aprobará expresamente a relación do persoal que imparta docencia na unidade que se amplía.
Contra esta orde, que esgota a vía administrativa, os interesados poderán interpoñer recurso potestativo de reposición perante o conselleiro de Educación e Ordenación Universitaria, no prazo dun mes, a partir do día seguinte ó da súa publicación no Diario Oficial de Galicia, segundo o disposto nos artigos 116 e 117 da Lei 4/1999 (BOE do 14 de xaneiro), de modificación da Lei 30/1992, de réxime xurídico das administracións públicas e do procedemento administrativo común, ou ben directamente o recurso contencioso-administrativo no prazo de dous meses perante o Tribunal Superior de Xustiza de Galicia.
Santiago de Compostela, 4 de febreiro de 2002.
Celso Currás Fernández
Conselleiro de Educación e Ordenación Universitaria
ANEXO
Provincia: Pontevedra.
Concello: Pontevedra.
Localidade: Pontevedra.
Enderezo: Alfonso XIII, 2 e 12.
Código do centro: 36006705.
Denominación: Nuestra Señora de los Dolores.
Titular: Religiosas de Santa Dorotea.
Nivel: educación infantil-2º ciclo.
Unidades de que constaba: 5.
Unidades novas autorizadas: 1.
Composición resultante:
a) Centro de educación infantil: 6 unidades.
b) Centro de educación primaria: 18 unidades.
c) Centro de educación secundaria: 12 unidades de educación secundaria obrigatoria.
ORDE do 25 de xaneiro de 2002 pola que se fixa o prezo de venda ó público de diversas publicacións.
CONSELLERÍA DE SANIDADE — III. OUTRAS DISPOSICIÓNS — 01/03/2002

A Lei 13/1991, do 9 de decembro, de taxas, prezos e exaccións reguladoras da Comunidade Autónoma de Galicia, no seu artigo 6, sinala a obriga de que os prezos privados sexan fixados polas consellerías correspondentes, logo de informe favorable da Consellería de Economía e Facenda, e publicados no Diario Oficial de Galicia.
Para cumprir este mandado e despois de emitido o preceptivo informe favorable da Consellería de Economía e Facenda, esta consellería
DISPÓN:
Artigo único.
1. Queda aprobado o prezo de venda ó público das publicacións editadas por esta consellería e que se relacionan no anexo.
2. Estes prezos entenderanse, con IVE incluído.
Santiago de Compostela, 25 de xaneiro de 2002.
José María Hernández Cochón
Conselleiro de Sanidade
ANEXO
Guía de Servicios 2002: 24,04 euros.
Braquiterapia no Cancro de Próstata Localizado: 16,23 euros.
Avaliación das Técnicas de Cirurxía Bariátrica no Tratamento da Obesidade Mórbida: 16,23 euros.
Prótese de Ombro: Tipos e Indicacións, Avaliación de Resultados: 16,23 euros.
RESOLUCIÓN do 15 de xaneiro de 2002, da División de Recursos Humanos, pola que se emprazan as partes interesadas no recurso contencioso-administrativo interposto por Cándido Andión Núñez.
SERVICIO GALEGO DE SAÚDE — III. OUTRAS DISPOSICIÓNS — 30/01/2002

Na Sala do Contencioso-Administrativo do Tribunal Superior de Xustiza de Galicia tramítase o recurso número 1/1343/2001 (procedemento especial para a protección dos dereitos fundamentais da persoa) interposto por Cándido Andión Núñez (SIMEGA-CESM Galicia) contra a Orde do 18 de xuño de 2001 (DOG nº 126, do 29 de xuño), da Consellería de Sanidade e Servicios Sociais, pola que se ordena a publicación do concerto entre a Universidade de Santiago de Compostela e o Servicio Galego de Saúde.
O que se notifica para xeral coñecemento de tódalas persoas interesadas no procedemento, que son emprazadas para que poidan comparecer na sala como demandados no prazo de cinco días, de conformidade co previsto no artigo 116 da Lei 29/1998, do 13 de xullo, regulamentadora da xurisdicción contencioso-administrativa.
Santiago de Compostela, 15 de xaneiro de 2002.
Valeriano Martínez García
Director xeral da División de Recursos Humanos
CONSELLERÍA DA PRESIDENCIA, RELACIÓNS INSTITUCIONAIS
E ADMINISTRACIÓN PÚBLICA
CORRECCIÓN de erros.-Resolución do 25 de febreiro de 2002 pola que se ordena a publicación do acordo do Consello da Xunta de Galicia do 22 de febreiro de 2002, polo que se aproba o Plan de racionalización de efectivos do novo edificio administrativo da Xunta de Galicia en Vigo, e se dispón a súa posta en funcionamento.
CONSELLERÍA DA PRESIDENCIA, RELACIÓNS INSTITUCIONAIS E ADMINISTRACIÓN PÚBLICA — III. OUTRAS DISPOSICIÓNS — 01/03/2002

Advertida omisión, na devandita resolución, publicada no DOG nº 41, do martes, 26 de febreiro de 2002, cómpre efectua-la oportuna rectificación:
Na páxina 2.687, no Anexo I.A, omitíuse o seguinte posto: «PR.C99.40.000.36560.072; POSTO BASE GRUPO E; NON; 10; 2.556,60; N; C; E; XERAL».
RESOLUCIÓN do 15 de xaneiro de 2002, da División de Recursos Humanos, pola que se emprazan as partes interesadas no recurso contencioso-administrativo interposto por Ángel José Álvarez Prechous e outros.
SERVICIO GALEGO DE SAÚDE — III. OUTRAS DISPOSICIÓNS — 30/01/2002

Na Sala do Contencioso-Administrativo do Tribunal Superior de Xustiza de Galicia tramítase o recurso número 1/1291/2001 interposto por Ángel José Álvarez Prechous, Juan Jesús Gestal Otero, Carlos Martín Martín e Ramiro José Varela Cives contra a Orde do 18 de xuño de 2001 (DOG nº 126, do 29 de xuño), da Consellería de Sanidade e Servicios
Sociais, pola que se ordena a publicación do concerto entre a Universidade de Santiago de Compostela e o Servicio Galego de Saúde.
O que se notifica para xeral coñecemento de tódalas persoas interesadas no procedemento, que son emprazadas para que poidan comparecer na sala como demandados no prazo de nove días, de conformidade co previsto no artigo 49 da Lei 29/1998, do 13 de xullo, regulamentadora da xurisdicción contencioso-administrativa.
Santiago de Compostela, 15 de xaneiro de 2002.
Valeriano Martínez García
Director xeral da División de Recursos Humanos
DECRETO 185/2002, do 27 de maio, polo que se nomea rector magnífico da Universidade de Vigo o profesor doutor Domingo Docampo Amoedo.
CONSELLERÍA DE EDUCACIÓN E ORDENACIÓN UNIVERSITARIA — II. AUTORIDADES E PERSOAL — 29/05/2002

A Lei orgánica 6/2001, do 21 de decembro, de universidades, no seu artigo 20, dispón que o rector será elixido pola comunidade universitaria e nomeado polo órgano correspondente da Comunidade Autónoma.
Do mesmo xeito, os estatutos da Universidade de Vigo, aprobados pola Resolución do 16 de setembro de 1993, dispoñen, no seu artigo 95, que o rector será nomeado polo órgano competente da Xunta de Galicia.
Recibido na Consellería de Educación e Ordenación Universitaria escrito da Universidade de Vigo polo que se remite certificación na que consta que na sesión da Comisión Electoral do día 13 de maio de 2002 foi proclamado definitivamente rector electo o profesor doutor Domingo Docampo Amoedo, cómpre, en cumprimento do disposto legalmente, proceder ó oportuno nomeamento.
Na súa virtude, en uso das atribucións que me confire a Lei 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro, por instancia da Universidade de Vigo, e por proposta do conselleiro de Educación e Ordenación Universitaria e logo de deliberación do Consello da Xunta de Galicia na súa reunión do día vintesete de maio de dous mil dous,
DISPOÑO:
Artigo único.-Nomeo rector magnífico da Universidade de Vigo o profesor doutor Domingo Docampo Amoedo.
Santiago de Compostela, vintesete de maio de dous mil dous.
Manuel Fraga Iribarne
Presidente
Celso Currás Fernández
Conselleiro de Educación e Ordenación Universitaria
ORDE do 27 de maio de 2002 pola que se dispón que o secretario xeral e do Patrimonio da Consellería de Economía e Facenda se encargue do despacho dos asuntos da Dirección Xeral de Planificación Económica e Fondos Comunitarios.
CONSELLERÍA DE ECONOMÍA E FACENDA — II. AUTORIDADES E PERSOAL — 29/05/2002

Producido o cesamento do director xeral de Planificación Económica e Fondos Comunitarios, cóm
pre adopta-las medidas inmediatas para que, sen prexuízo do posterior nomeamento do novo titular do centro directivo, se asegure o correcto funcionamento do servicio e o curso da resolución, se é o caso, dos asuntos encomendados á dita dirección xeral.
Por todo iso, en virtude das atribucións que me confire a Lei 1/1983, do 22 de febreiro,
DISPOÑO:
Artigo único.-O desenvolvemento das accións e o exercicio das competencias propias da Dirección Xeral de Planificación Económica e Fondos Comunitarios, que figuran no Decreto 312/2000, do 28 de decembro, e outras que lle fosen expresamente delegadas, quedan encomendadas temporalmente e ata que non se produza o nomeamento do seu titular, ó secretario xeral e do Patrimonio.
Disposición derradeira
Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 27 de maio de 2002.
José A. Orza Fernández
Conselleiro de Economía e Facenda
CONSELLERÍA DE POLÍTICA TERRITORIAL, OBRAS PÚBLICAS
E VIVENDA
DECRETO 177/2002, do 10 de maio, polo que se modifica o Decreto 202/1998, do 25 de xuño, polo que se crean os Premios Galicia de Investigación.
CONSELLERÍA DA PRESIDENCIA, RELACIÓNS INSTITUCIONAIS E ADMINISTRACIÓN PÚBLICA — I. DISPOSICIÓNS XERAIS — 23/05/2002

O Decreto 202/1998, do 25 de xuño, que creou os Premios Galicia de Investigación, no seu artigo 8 instituíu o Premio Galicia de Innovación Empresarial, dirixido ás pequenas e medianas empresas (Pemes) galegas. A modificación aprobada polo Decreto 138/1999, do 7 de maio, abriu a participación, no devandito premio, doutras Pemes que, aínda non sendo galegas, teñan algún tipo de vinculación coa nosa Comunidade Autónoma.
A experiencia acumulada nestes anos aconsella introducir unha nova modificación que permita que concorran a este premio empresas que, sendo Pemes ata hai uns anos, recentemente e como consecuencia do seu esforzo innovador se transformaron en grandes empresas.
Polo tanto, por proposta do conselleiro da Presidencia, Relacións Institucionais e Administración Pública e logo de deliberación do Consello da Xunta de Galicia na súa reunión do día dez de maio de dous mil dous,
DISPOÑO:
Artigo único.-Modifícase o artigo 8 do Decreto 202/1998, do 25 de xuño, na súa redacción dada polo Decreto 138/1999, do 7 de maio, que quedará redactado da forma seguinte:
«Créase o Premio Galicia á Innovación Empresarial, consistente nun diploma acreditativo e nunha placa conmemorativa. Así mesmo, este premio poderá levar asociada unha dotación económica que se fixará, se é o caso, na orde de convocatoria.
O premio está destinado a recoñecer e estimula-lo esforzo innovador por parte das pequenas e medianas empresas (Pemes) galegas. Non obstante, tamén poderán ser obxecto do premio outras Pemes non galegas con algún tipo de vinculación acreditada con Galicia. En ámbolos casos admitiranse así mesmo aquelas empresas que, como consecuencia do seu esforzo innovador, deixaron de ser Pemes transformándose en grandes empresas sempre que a dita evolución se producise recentemente, fixándose na convocatoria anual o período que se considerará, que, en todo caso, non poderá estenderse máis alá dos últimos cinco anos.
O premio, que terá periodicidade anual, será outorgado por proposta dun xurado designado na orde da convocatoria e do que poderán formar parte repre
sentantes da Confederación de Empresarios de Galicia».
Disposición derrogatoria
Queda derrogado o Decreto 138/1999, do 7 de maio, que modifica o Decreto 202/1998, do 25 de xuño, polo que se crean os Premios Galicia de Investigación.
Disposición derradeira
Este decreto entrará en vigor o día seguinte ó da súa publicación no Diario Oficial de Galicia.
Santiago de Compostela, dez de maio de dous mil dous.
Manuel Fraga Iribarne
Presidente
Jaime Pita Varela
Conselleiro da Presidencia, Relacións
Institucionais e Administración Pública
RESOLUCIÓN do 23 de setembro de 2002 pola que se reabre o prazo de presentación de solicitudes para o Premio Galicia de Innovación Empresarial convocado pola Orde do 12 de xullo de 2002 (Diario Oficial de Galicia do 23 de xullo).
CONSELLERÍA DA PRESIDENCIA, RELACIÓNS INSTITUCIONAIS E ADMINISTRACIÓN PÚBLICA — III. OUTRAS DISPOSICIÓNS — 26/09/2002

Por orde da Consellería da Presidencia, Relacións Institucionais e Administración Pública do 12 de xullo de 2002 (DOG do 23 de xullo), convocouse o Premio Galicia á Innovación Empresarial correspondente ós Premios Galicia de Investigación 2002.
De acordo co establecido na base cuarta, o prazo de presentación de solicitudes comprendía desde o 24 de xullo ó 13 de setembro de 2002. Tendo en conta o baixo número de solicitudes recibidas, feito que podería deberse á etapa na que a convocatoria estivo aberta, xa que os meses de agosto e setembro son un período practicamente inhábil para as empresas, esta consellería considera oportuno reabri-lo prazo de presentación de solicitudes para o dito premio.
Polo que antecede, esta consellería
DISPÓN:
Artigo único.-Reabri-lo prazo de presentación de solicitudes para o Premio Galicia á Innovación Empresarial, convocado pola Orde do 12 de xullo de 2002 (DOG do 23 de xullo), durante 20 días hábiles contados desde o día seguinte ó da publicación da presente resolución no Diario Oficial de Galicia.
Santiago de Compostela, 23 de setembro de 2002.
Jaime Pita Varela
Conselleiro da Presidencia, Relacións
Institucionais e Administración Pública
DECRETO 273/2002, do 6 de setembro, polo que se modifican os estatutos da Sociedade Anónima de Xestión do Centro de Supercomputación de Galicia.
CONSELLERÍA DE ECONOMÍA E FACENDA — I. DISPOSICIÓNS XERAIS — 25/09/2002

A Sociedade Anónima de Xestión do Centro de Supercomputación de Galicia (Cesga) foi constituída o día 10 de maio de 1993, como institución que promove a innovación tecnolóxica e presta servicios ós investigadores universitarios e científicos galegos, en xeral.
Ante os retos actuais e futuros que presenta a denominada sociedade do coñecemento e sendo o Cesga unha entidade de interese para a procura desa innovación tecnolóxica é preciso modifica-los estatutos da Sociedade Anónima de Xestión do Centro de Supercomputación de Galicia, aprobados polo Decreto 90/1993, do 16 de abril.
Polo que, de conformidade co disposto nos artigos 47 e seguintes da Lei 3/1985, do 12 de abril, do patrimonio da Comunidade Autónoma de Galicia, e no artigo 111 do Decreto 50/1989, do 9 de marzo, polo que se aproba o regulamento que a desenvolve, por proposta do conselleiro de Economía e Facenda e logo de deliberación do Consello da Xunta de Galicia na súa reunión do día seis de setembro de dous mil dous,
DISPOÑO:
Artigo único.-O artigo 2º dos estatutos da Sociedade Anónima de Xestión do Centro de Supercomputación de Galicia, aprobados polo Decreto 90/1993, do 16 de abril, queda redactado nos seguintes termos:
«Artigo 2º.-Obxecto.
O Centro de Supercomputación de Galicia (Cesga) terá como obxecto promover servicios comúns de apoio á investigación, desenvolvemento e innovación no ámbito das tecnoloxías da información e das comunicacións, en Galicia e na comunidade investigadora do CSIC.
Para iso o Cesga promoverá accións tendentes á innovación e mellora na prestación de servicios de cálculo intensivo e comunicacións avanzadas así como actividades encamiñadas a promover solucións innovadoras no eido da sociedade do coñecemento».
Disposición derradeira
Este decreto entrará en vigor o día seguinte ó da súa publicación no Diario Oficial de Galicia.
Santiago de Compostela, seis de setembro de dous mil dous.
Manuel Fraga Iribarne
Presidente
José Antonio Orza Fernández
Conselleiro de Economía e Facenda